section_heading: Putnički prijevoz
paragraph_text: Prvi putnički avioni bili su prenamijenjeni bombarderi iz Prvog svjetskog rata. Zračna putovanja na velikim udaljenostima naglo su se počela razvijati 1920-ih i 1930-ih, zahvaljujući uvođenju posve metalnih aviona i klipnih motora. Avioni na mlazni pogon, kao što je Boeing 707, počeli su letjeti 1950-ih, učinivši zračna putovanja bržima, tišima i jeftinijima. Pojavom mlažnjaka širokoga trupa 1970., međunarodna zračna putovanja postaju svakodnevna.